Төсөл

**МОНГОЛ УЛСЫН ХУУЛЬ**

2016 оны ... дугаар Улаанбаатар

сарын ...-ны өдөр хот

**МОНГОЛ УЛСЫН ИХ ХУРЛЫН ЧУУЛГАНЫ**

**ХУРАЛДААНЫ ДЭГИЙН ТУХАЙ ХУУЛЬД НЭМЭЛТ**

 **ОРУУЛАХ ТУХАЙ**

**1 дүгээр зүйл.**Монгол Улсын Их Хурлын чуулганы хуралдааны дэгийн тухай хуулийн 38 дугаар зүйлд доор дурдсан агуулгатай 38.21 дахь хэсэг нэмсүгэй:

“38.21.Ерөнхий сайд, Засгийн газрын гишүүнийг огцруулах асуудлыг Улсын Их Хурлын чуулганы нэгдсэн болон байнгын хорооны хуралдаанаар хэлэлцэхэд тухайн албан тушаалтны харьяалагдах нам, эвслийн бүлэг тухайн асуудлаар завсарлага авахыг хориглоно.”

**2 дугаар зүйл.**Энэ хуулийг Сонгогдсон болон томилогдсон төрийн өндөр албан тушаалтанд хүлээлгэх хариуцлагын тухай хууль хүчин төгөлдөр болсон өдрөөс эхлэн дагаж мөрдөнө.

Гарын үсэг

Төсөл

**МОНГОЛ УЛСЫН ХУУЛЬ**

2016 оны ... дугаар Улаанбаатар

сарын ...-ны өдөр хот

**МОНГОЛ УЛСЫН ЗАСГИЙН ГАЗРЫН ТУХАЙ ХУУЛЬД НЭМЭЛТ, ӨӨРЧЛӨЛТ**

 **ОРУУЛАХ ТУХАЙ**

 **1 дүгээр зүйл**.Монгол УлсынЗасгийн газрын тухай хуульд доор дурдсан агуулгатай дараах хэсэг, заалт нэмсүгэй:

**1/4 дүгээр зүйлийн 3 дахь хэсэг:**

“3.Сонгогдсон болон томилогдсон төрийн өндөр албан тушаалтанд хүлээлгэх хариуцлагын тухай хуульд заасан үндэслэл журмын дагуу Ерөнхий сайд, Засгийн газрын гишүүнийг огцруулж болно.”

**2 дугаар зүйл.**Монгол УлсынЗасгийн газрын тухай хуулийн 23 дугаар зүйлийн 1 дэх хэсгийн 8 дахь заалтыг дор дурдсанаар өөрчлөн найруулсугай:

“8/сайд Улсын Их Хурал, Засгийн газартай харилцах, томилгоо хийх, хариуцсан төрийн байгууллага болон албан хаагчтай харилцах, хувийн болон нийтийн ашиг сонирхлын зөрчлийг зохицуулах, төрийн бодлогыг илэрхийлэх, гадаад улсад зочлоход баримтлах хэм хэмжээ болон шаардлагатай гэж үзсэн бусад асуудлыг тусгасан төрийн зүтгэлтний ёс зүйн дүрмийг батлан мөрдүүлнэ;”

**3 дугаар зүйл.**Энэ хуулийг Сонгогдсон болон томилогдсон төрийн өндөр албан тушаалтанд хүлээлгэх хариуцлагын тухай хууль хүчин төгөлдөр болсон өдрөөс эхлэн дагаж мөрдөнө.

Гарын үсэг

Төсөл

**МОНГОЛ УЛСЫН ХУУЛЬ**

2016 оны ... дугаар Улаанбаатар

сарын ...-ны өдөр хот

**МОНГОЛ УЛСЫН ЗАСАГ ЗАХИРГАА, НУТАГ ДЭВСГЭРИЙН НЭГЖ, ТҮҮНИЙ УДИРДЛАГЫН ТУХАЙ ХУУЛЬД НЭМЭЛТ, ӨӨРЧЛӨЛТ ОРУУЛАХ ТУХАЙ**

**1 дүгээр зүйл**.Монгол Улсын засаг захиргаа, нутаг дэвсгэрийн нэгж, түүний удирдлагын тухай хуулийн 11 дүгээр зүйлд доор дурдсан агуулгатай 11.7 дахь хэсэг нэмсүгэй.

“11.7.Сонгогдсон болон томилогдсон төрийн өндөр албан тушаалтанд хүлээлгэх хариуцлагын тухай хуульд заасан үндэслэл, журмын дагуу иргэдийн Төлөөлөгчдийн Хурлын даргыг огцруулна.”

 **2 дугаар зүйл.**Монгол Улсын Засаг захиргаа, нутаг дэвсгэрийн нэгж, түүний удирдлагын тухай хуулийн 11 дүгээр зүйлийн нэрийг “**Хурлын даргыг сонгох,** огцруулах” гэж, 32 дугаар зүйлийн 32.2 дахь хэсгийн “гэмт хэрэг үйлдсэн болох нь шүүхийн хүчин төгөлдөр шийтгэх тогтоолоор нотлогдсон, түүнчлэн хууль тогтоомж зөрчсөн буюу чиг үүргээ хэрэгжүүлж чадаагүй” гэснийг “гэмт хэрэг үйлдсэн болох нь шүүхийн хүчин төгөлдөр шийдвэрээр тогтоогдсон, Авлигын эсрэг хуулийн 13.8.4-т заасан үндэслэл бий болсон, хууль зөрчсөн буюу тухайн албан тушаалд тавигдах ёс зүйн шаардлагыг ноцтой зөрчсөн, эсхүл албан үүргээ биелүүлээгүй, хангалтгүй биелүүлсэн” гэж тус тус өөрчилсүгэй.

**3 дугаар зүйл.**Энэ хуулийг Сонгогдсон болон томилогдсон төрийн өндөр албан тушаалтанд хүлээлгэх хариуцлагын тухай хууль хүчин төгөлдөр болсон өдрөөс эхлэн дагаж мөрдөнө.

Гарын үсэг

Төсөл

**МОНГОЛ УЛСЫН ХУУЛЬ**

2016 оны ... дугаар Улаанбаатар

сарын ...-ны өдөр хот

**МОНГОЛ УЛСЫН ИХ ХУРЛЫН ТУХАЙ ХУУЛЬД НЭМЭЛТ,**

 **ӨӨРЧЛӨЛТ ОРУУЛАХ ТУХАЙ**

 **1 дүгээр зүйл.**Монгол Улсын Их Хурлын тухай хуульд доор дурдсан агуулгатай дараах хэсэг, заалт нэмсүгэй:

 **1/6 дугаар зүйлийн 6.9.2 дахь заалт**

“6.9.2.гэмт хэрэг үйлдсэн байх үндэслэл бүхий нөхцөл байдал тогтоогдсон гэж Улсын Ерөнхий Прокурор үзсэн.”

 **2/6 дугаар зүйлийн 6.111 дэх хэсэг**

“6.111.Улсын Их Хурал чуулганы үеэр энэ хуулийн 6.9.2-т заасан санал хүлээн авсан бол ажлын 2 өдрийн дотор гишүүний бүрэн эрхийг түдгэлзүүлэх эсэх асуудлыг шийдвэрлэнэ.

**3/6 дугаар зүйлийн 6.121 дэх хэсэг**

“6.121.Чуулганы чөлөөт цагт энэ хуулийн 6.9.2-т заасан санал хүлээн авсан бол 24 цагийн дотор ээлжит бус чуулган зарлаж чуулганы хуралдаан эхэлснээс хойш ажлын 2 өдрийн дотор гишүүний бүрэн эрхийг түдгэлзүүлэх эсэх асуудлыг шийдвэрлэнэ.”

 **4/6 дугаар зүйлийн 6.17 дахь хэсэг**

“6.17.Гишүүний бүрэн эрхийг түдгэлзүүлэхээс татгалзсан шийдвэрийг Улсын Их Хурал гаргасан бол тухайн гишүүнийг 4 жилийн хугацаанд төрийн өндөр улс төрийн албан тушаалд дахин нэр дэвших болон томилогдохыг хориглоно.”

 **2 дугаар зүйл.**Монгол Улсын Их Хурлын тухай хуулийн 27 дугаар зүйлийн 27.1.4 дэх заалтын “холбогдуулан” гэсний дараа “хуулиар хориглосноос бусад тохиолдолд” гэж нэмсүгэй.

 **3 дугаар зүйл.**Монгол Улсын Их Хурлын тухай хуулийн 6 дугаар зүйлийн 6.6.5 дахь заалт, 10 дугаар зүйлийн 10.2.4 дэх заалтыг тус тус доор дурдсанаар өөрчлөн найруулсугай:

**1/6 дугаар зүйлийн 6.6.5 дахь заалт**

“6.6.5.Сонгогдсон болон томилогдсон төрийн өндөр албан тушаалтанд хүлээлгэх хариуцлагын тухай хуульд заасан үндэслэлээр;”

**2/10 дугаар зүйлийн 10.2.4 дэх заалт**

“10.2.4.Сонгогдсон болон томилогдсон төрийн өндөр албан тушаалтанд хүлээлгэх хариуцлагын тухай хуульд заасан үндэслэлээр.”

**4 дүгээр зүйл.**Монгол Улсын Их Хурлын тухай хуулийн 6 дугаар зүйлийн 6.1 дэх хэсгийн “баримтална” гэснийг “баримталж, Улсын Их Хурлаас баталсан Улсын Их Хурлын гишүүний ёс зүйн хэм хэмжээг чанд мөрдөнө” гэж, 6.9 дэх хэсгийн “эсэхийг шийдвэрлэнэ” гэснийг “эсвэл түдгэлзүүлэхээс татгалзах шийдвэрийн аль нэгийг гаргана” гэж, 6.14 дэх хэсгийн “түдгэлзүүлэх шаардлагагүй гэсэн” гэснийг “түдгэлзүүлэхээс татгалзах” гэж тус тус өөрчилсүгэй.

 **5 дугаар зүйл.**Монгол Улсын Их Хурлын тухай хуулийн 6 дугаар зүйлийн 6.7 дахь хэсгийн “6.6.6” гэснийг, 12 дугаар зүйлийн 12.2 дахь хэсэгт “,10.2.5” гэснийг тус тус хассугай.

**6 дугаар зүйл.**Монгол Улсын Их Хурлын тухай хуулийн 6 дугаар зүйлийн 6.6.5, 6.6.6 дахь заалт, 10 дугаар зүйлийн 10.2.5 дахь заалтыг тус тус хүчингүй болсонд тооцсугай.

**7 дугаар зүйл.**Энэ хуулийг Сонгогдсон болон томилогдсон төрийн өндөр албан тушаалтанд хүлээлгэх хариуцлагын тухай хууль хүчин төгөлдөр болсон өдрөөс эхлэн дагаж мөрдөнө.

Гарын үсэг

Төсөл

**МОНГОЛ УЛСЫН ХУУЛЬ**

2016 оны ... дугаар Улаанбаатар

сарын ...-ны өдөр хот

**МОНГОЛ УЛСЫН ЕРӨНХИЙЛӨГЧИЙН ТУХАЙ ХУУЛЬД**

**ӨӨРЧЛӨЛТ ОРУУЛАХ ТУХАЙ**

 **1 дүгээр зүйл.**Монгол Улсын Ерөнхийлөгчийн тухай хуулийн 7 дугаар зүйлийн 2 дахь хэсгийг доор дурдсан агуулгаар өөрчлөн найруулсугай:

 “2.Монгол Улсын Ерөнхийлөгчийг огцруулах эсэх асуудлыг Сонгогдсон болон томилогдсон төрийн өндөр албан тушаалтанд хүлээлгэх хариуцлагын тухай хууль тогтоомжид заасан үндэслэл, журмын дагуу Улсын Их Хурал хэлэлцэж шийдвэрлэнэ.”

**2 дугаар зүйл.**Энэ хуулийг Сонгогдсон болон томилогдсон төрийн өндөр албан тушаалтанд хүлээлгэх хариуцлагын тухай хууль хүчин төгөлдөр болсон өдрөөс эхлэн дагаж мөрдөнө.

Гарын үсэг

Төсөл

**МОНГОЛ УЛСЫН ХУУЛЬ**

2016 оны ... дугаар Улаанбаатар

сарын ...-ны өдөр хот

**ТӨРИЙН ТУСГАЙ ХАМГААЛАЛТЫН ТУХАЙ ХУУЛЬД НЭМЭЛТ**

 **ОРУУЛАХ ТУХАЙ**

 **1 дүгээр зүйл**.Төрийн тусгай хамгаалалтын тухай хуулийн 6 дугаар зүйлд доор дурдсан агуулгатай 7 дахь хэсэг нэмсүгэй:

“7.Энэ хуулийн 6 дугаар зүйлийн 6.1.1-6.1.3-т заасан албан тушаалтан, иргэн гэмт хэрэг үйлдсэн болох нь шүүхийн хүчин төгөлдөр шийдвэрээр тогтоогдсон бол төрийн тусгай хамгаалалтыг хуульд заасан журмын дагуу зогсооно.”

**2 дугаар зүйл.**Энэ хуулийг Сонгогдсон болон томилогдсон төрийн өндөр албан тушаалтанд хүлээлгэх хариуцлагын тухай хууль хүчин төгөлдөр болсон өдрөөс эхлэн дагаж мөрдөнө.

Гарын үсэг

Төсөл

**МОНГОЛ УЛСЫН ХУУЛЬ**

2016 оны ... дугаар Улаанбаатар

сарын ...-ны өдөр хот

**ПРОКУРОРЫН БАЙГУУЛЛАГЫН ТУХАЙ ХУУЛЬД НЭМЭЛТ**

 **ОРУУЛАХ ТУХАЙ**

 **1 дүгээр зүйл**.Прокурорын байгууллагын тухай хуульд доор дурдсан агуулгатай 441 дүгээр зүйл нэмсүгэй:

 “**441 дүгээр зүйл.Улсын ерөнхий прокурорыг огцруулах**

441.1.Монгол Улсын Их Хурлын тухай хуулийн 6.9.2-т заасны дагуу бүрэн эрхийг нь түдгэлзүүлсэн Улсын Их Хурлын гишүүн гэмт хэрэг үйлдээгүй болох нь шүүхийн хүчин төгөлдөр шийдвэрээр тогтоогдсон бол Улсын ерөнхий прокурорыг огцруулах үндэслэл болно.”

**2 дугаар зүйл.**Энэ хуулийг Сонгогдсон болон томилогдсон төрийн өндөр албан тушаалтанд хүлээлгэх хариуцлагын тухай хууль хүчин төгөлдөр болсон өдрөөс эхлэн дагаж мөрдөнө.

Гарын үсэг

Төсөл

**МОНГОЛ УЛСЫН ХУУЛЬ**

2016 оны ... дугаар Улаанбаатар

сарын ...-ны өдөр хот

**ТӨРИЙН АЛБАНЫ ТУХАЙ ХУУЛЬД НЭМЭЛТ, ӨӨРЧЛӨЛТ**

 **ОРУУЛАХ ТУХАЙ**

 **1 дүгээр зүйл**.Төрийн албаны тухай хуульд доор дурдсан агуулгатай хэсэг, заалт нэмсүгэй:

 **1/34 дүгээр зүйлийн 34.15 дахь хэсэг:**

 “34.15.Албан тушаалтан энэ хуулийн 35.1.16 дахь заалтыг зөрчсөн бол хуулийг ноцтой зөрчсөн гэж үзэж албан тушаалаас эгүүлэн татах эсхүл халах үндэслэл болно.”

 **2/35 дугаар зүйлийн 35.1.16 дахь заалт:**

 “35.1.16.Албан тушаалтанд хариуцлага хүлээлгэсэн болон төрд учруулсан хохирлыг нөхөн төлүүлсэн талаарх жилийн нэгдсэн тайланг Сонгогдсон болон томилогдсон төрийн өндөр албан тушаалтанд хүлээлгэх хариуцлагын тухай хууль болон бусад холбогдох хууль тогтоомжид заасны дагуу гаргах, олон нийтэд мэдээлэх;”

**2 дугаар зүйл.**Төрийн албаны тухай хуулийн 35 дугаар зүйлийн “35.1.16” гэсэн дугаарыг “35.1.17” гэж өөрчилсүгэй.

**3 дугаар зүйл.**Энэ хуулийг Сонгогдсон болон томилогдсон төрийн өндөр албан тушаалтанд хүлээлгэх хариуцлагын тухай хууль хүчин төгөлдөр болсон өдрөөс эхлэн дагаж мөрдөнө.

Гарын үсэг